open-index/open-wikipedia-markdown huggingface dataset:
Αλμίνα Χέρμπερτ του Κάρναρβον

Η **Αλμίνα Χέρμπερτ του Κάρναρβον** (*Almina Herbert of Carnarvon*, γεννημένη ως Αλμίνα Βικτώρια Μαρία Αλεξάνδρα Γουόμπγουελ *Almina Victoria Maria Alexandra Wombwell*, 15 Αυγούστου 1876 - 8 Μαΐου 1969) ήταν Βρετανίδα ευγενής.

## Βιογραφία
Γεννήθηκε στις 15 Αυγούστου 1876 στο Παρίσι, και ήταν κόρη του αξιωματικού του βρετανικού στρατού, Λοχαγού Φρειδερίκου Κάρολου Γουόμπγουελ και της Μαρίας Μπογιέ. Ωστόσο, ο βιολογικός της πατέρας ήταν ο τραπεζίτης Αλφρέδος ντε Ροθτσάϊλντ, που της άφησε μια σημαντική περιουσία.

Στις 26 Ιουνίου 1895 παντρεύτηκε τον Γεώργιο Χέρμπερτ, 5ο Κόμη του Κάρναρβον στον Ναό της Αγίας Μαργαρίτας του Ουεστμίνστερ. Μαζί απέκτησαν δύο παιδιά:
*τον Λόρδο *Ερρίκο* Γεώργιο Αλφρέδο Μάριο Βίκτωρα Φραγκίσκο (1898–1987), παντρεύτηκε την (1) Άννα Αικατερίνη Τρέντικ Γουέντελ. Απέκτησαν 2 παιδιά. και (2) την Τίλλι Λος. Δεν απέκτησαν παιδιά.
*την Λαίδη *Εβελίνα* Ελεονώρα Αλμίνα (1901–1980), παντρεύτηκε τον Μπρογκρέιβ Κάμπελ Μπίτσαμ. Απέκτησαν 1 παιδί.

Στην αρχή του Α΄ Παγκοσμίου Πολέμου, η Λαίδη Αλμίνα άνοιξε ένα νοσοκομείο για τραυματίες πολέμου στο Κάστρο Χάικλιρ, βοηθώντας την οργάνωση και ως νοσοκόμα.

Το 1919, απέρριψε την ευκαιρία να χριστεί Διοικητής του Τάγματος της Βρετανικής Αυτοκρατορίας για το πολεμικό της έργο. 

Το 1923 παντρεύτηκε για δεύτερη φορά τον Αντισυνταγματάρχη Ίαν Όνσλοου Ντένιστουν. Δεν απέκτησαν απογόνους.

Πέθανε στις 8 Μαΐου 1969 στο Κάστρο Χάικλιρ σε ηλικία 92 ετών.

## Παραπομπές
* Carnarvon, Fiona, Countess of, *Lady Almina and the Real Downton Abbey: The Lost Legacy of Highclere Castle* (London: Hodder & Stoughton, 2011, )
* Cross, William, *The Life and Secrets of Almina Carnarvon* (William P.Cross, 2011, )
*
* Cross, William, *Lady Carnarvon's Nursing Homes: Nursing the Privileged in Wartime and Peace.* 2011 ().
* Cross, William, *The Dustbin Case: An Account of Dennistoun versus Dennistoun.* 2012 ().  
* Cross, William, *Lordy! Tutankhamun's Patron As A Young Man.* Book Midden Publishing, 2012 ().
* Cross, William, *Catherine and Tilly: Porchey Carnarvon's Two Duped Wives: The Tragic Tales of the Sixth Countesses of Carnarvon.*, Book Midden Publishing, 2013 ().
* Cross, William, *Prince Victor Duleep Singh & the Curse of the Carnarvons. * Book Midden Publishing. 2019.  []
* Highclere Castle, home of the Countess. Official website


Κατηγορία:Βρετανοί ευγενείς
Κατηγορία:Βρετανίδες κόμισσες
Κουαρτέτο εγχόρδων Νο. 2 (Τσαϊκόφσκι)

Το **Κουαρτέτο εγχόρδων Νο. 2 σε Φα μείζονα**, Op. 32, είναι μουσική σύνθεση του Ρώσου μουσικού Πιοτρ Ίλιτς Τσαϊκόφσκι, που γράφτηκε μεταξύ του Δεκεμβρίου του 1873 και τον Ιανουαρίου του 1874. Βάσει των λεγομένων του Τσαϊκόφσκι, σε γράμμα που έγραψε στον αδελφό του, ονομάζει την εν λόγω σύνθεση το σπουδαιότερο έργο του (μέχρι τότε), λέγοντας ότι πρώτη φορά του βγήκε τόσο αβίαστα ένα κομμάτι τεσσάρων μερών, ολοκληρώνοντας το σχεδόν με τη μία.

Το κουαρτέτο αποτελείται από τέσσερα μέρη: 1) Adagio – Moderato assai, quasi andantino, σε Φα μείζονα, 2) Allegro giusto, σε Ρε ύφεση μείζονα, 3) Andante ma non tanto , 3/4, σε Φα ελάσσονα και 4) Allegro con moto, 3/4, σε Φα μείζονα. Τα πρώτα δύο μέρη έχουν συνδυασμό ρυθμικών αξιών, με το πρώτο από 6/8 να καταλήγει σε 4/4 και το δεύτερο μέρος 6/8, 9/8 και να καταλήγει, όταν πάει στη Λα μείζονα, σε 3/4.

## Παραπομπές


## Εξωτερικοί σύνδεσμοι
* [Παρτιτούρα](https://imslp.org/wiki/String_Quartet_No.2,_Op.22_(Tchaikovsky,_Pyotr)) του κομματιού στο IMSLP

Κατηγορία:Συνθέσεις του 1874
Κατηγορία:Συνθέσεις σε Φα μείζονα
Κατηγορία:Μουσική με αφιέρωση
Χάρριετ Λέβεσον-Γκόουερ

Η **Χάρριετ Λέβεσον-Γκόουερ** (*Harriet Leveson-Gower*, γεννημένη ως Ερριέτα Ελισάβετ Κάβεντις *Henrietta Elizabeth Cavendish*, 29 Αυγούστου 1785 - 25 Νοεμβρίου 1862) ήταν Βρετανίδα ευγενής.

## Βιογραφία
Γεννήθηκε στις 29 Αυγούστου 1785 στο Ντέβονσαϊρ Χάουζ, και ήταν κόρη του Γουλιέλμου Κάβεντις, 5ου Δούκα του Ντέβονσαϊρ και της Γεωργιάνας Σπένσερ.

Στις 24 Δεκεμβρίου 1809 παντρεύτηκε τον Γκράνβιλ Λέβεσον-Γκόουερ, 1ο Κόμη Γκράνβιλ στο Τσίζικ Χάουζ. Μαζί απέκτησαν πέντε παιδιά:
*την Λαίδη *Σουζάνα* Γεωργιάνα (1810-1866), παντρεύτηκε τον Γεώργιο Πιτ-Ρίβερς. Απέκτησαν 13 παιδιά.
*την Λαίδη *Γεωργιάνα* Καρλότα (1812-1885), παντρεύτηκε τον Αλέξανδρο Φούλερτον. Απέκτησαν 1 παιδί.
*τον Λόρδο *Γκράνβιλ* Γεώργιο (1815-1891), παντρεύτηκε (1) την Μαρία-Λουίζα ντε Ντάλμπεργκ. Δεν απέκτησαν παιδιά και (2) την Καστίλα Κάμπελ. Απέκτησαν 5 παιδιά.
*τον Λόρδο Γκράνβιλ Γουλιέλμο (1816-1833), δεν παντρεύτηκε ποτέ.
*τον Λόρδο Εδουάρδο *Φρειδερίκο* (1819-1907), παντρεύτηκε την Μαργαρίτα Κόμπτον. Απέκτησαν 1 παιδί.

Πέθανε από εγκεφαλικό στις 25 Νοεμβρίου 1862 στο 13 Χέρεφορντ Στρίτ του Λονδίνου σε ηλικία 77 ετών.

## Παραπομπές
* 
* 
* 
* 
* 
* 
* 
* 
* 
* 
*
* 
* 
* 
* 
* 


Κατηγορία:Βρετανοί ευγενείς
Κατηγορία:Βρετανίδες κόμισσες
Βασίλειος Μητσόπουλος

Ο **Βασίλειος Μητσόπουλος** (1884-1978), του Χρήστου, ήταν Έλληνας δικηγόρος και πολιτικός από τον Έβρο. Υπηρέτησε ως βουλευτής Έβρου.

## Βιογραφία
Σπούδασε Νομικά και άσκησε το δικηγορικό λειτούργημα στην Αλεξανδρούπολη. Εξελέγη για πρώτη φορά βουλευτής το 1935 με το Λαϊκόν Κόμμα. Επανεξελέγη με το ίδιο κόμμα στις εκλογές του 1946, με 9.062 ψήφους και ξανά το 1950. Στις 16 Νοεμβρίου 1950 προσχώρησε στην «Ανεξάρτητη Ομάδα Λαϊκών» και στις 20 Ιανουαρίου 1951 στο Λαϊκόν Ενωτικόν Κόμμα. Στη συνέχεια πολιτεύτηκε ξανά με επιτυχία, με τον Ελληνικό Συναγερμό το 1951 και το 1952.

Στη συνέχεια συνταξιοδοτήθηκε ως δικηγόρος.

Ο Μητσόπουλος απεβίωσε σε ηλικία 94 ετών στην Αθήνα και κηδεύτηκε από τον ιερό ναό του Πρώτου Νεκροταφείου Αθηνών στις 19 Μαρτίου 1978. Κατέλιπε τη σύζυγό του, Μαρία, και παιδιά.

## Παραπομπές


Κατηγορία:Βουλευτές Έβρου
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Ευριπίδης Καζαντζής

Ο **Ευριπίδης-Αναστάσιος Καζαντζής** (1894-1978), του Μιχαήλ, ήταν Έλληνας δικηγόρος και πολιτικός. Υπηρέτησε ως βουλευτής Πρεβέζης-Άρτης.

## Βιογραφία
Γεννήθηκε το 1894. Σπούδασε νομικά και άσκησε τη δικηγορία. Εξελέγη για πρώτη φορά βουλευτής Πρεβέζης-Άρτης με τον συνδυασμό Εθνικού Κόμματος Ελλάδος (του Ζέρβα) το εκλογές του 1946, με  5.224 ψήφους.

Επανεξελέγη βουλευτής με το ίδιο κόμμα στις εκλογές του 1950 με 3.600 ψήφους καταλαμβάνοντας την δεύτερη έδρα του Ναπολέοντα Ζέρβα ως πρώτος επιλαχών. Επανεξελέγη με το ίδιο κόμμα στις και ξανά το 1950. Στις 14 Αυγούστου 1950 προέβη σε δήλωση συνεργασίας με το κόμμα των Φιλελευθέρων και προσχώρησε σε αυτό στις 10 Μαρτίου 1951.

Στη συνέχεια συνταξιοδοτήθηκε ως δικηγόρος.

Ο Καζαντζής απεβίωσε σε ηλικία  84 ετών στην Αθήνα και κηδεύτηκε από τον ιερό ναό του Νεκροταφείου Ζωγράφου στις 8 Απριλίου 1978. Κατέλιπε τη σύζυγό του, Μαρία, και παιδιά.

## Παραπομπές


Κατηγορία:Βουλευτές Πρέβεζας-Άρτας
Κατηγορία:Βουλευτές εκλεγμένοι με το Εθνικό Κόμμα
Ζάβροχο Ιωαννίνων

Το **Ζάβροχο** είναι ορεινό χωριό της Ηπείρου στην Περιφερειακή Ενότητα Ιωαννίνων. 

## Γενικά στοιχεία
Το Ζάβροχο βρίσκεται στα σύνορα της Ελλάδας με την Αλβανία, κτισμένο σε υψόμετρο 535 μέτρα, σε καταπράσινη περιοχή με πολλά τρεχούμενα νερά. Απέχει περίπου 56 χιλιόμετρα βορειοδυτικά από τα Ιωάννινα, 23χιλιόμετρα βορειοδυτικά από το Καλπάκι και 16 χιλιόμετρα βορειοανατολικά από τον συνοριακό σταθμό Κακαβιάς. 

Ως οικισμός αναφέρεται επίσημα μετά την απελευθέρωση 1919 στο ΦΕΚ 184Α - 19/08/1919 να προσαρτάται στην τότε κοινότητα Μαυροπούλου. Σύμφωνα με το σχέδιο Καλλικράτης, μαζί με το Μαυρόπουλο και τη Χρυσόδουλη αποτελούν τη τοπική κοινότητα Μαυροπούλου που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 έχει 37 μόνιμους κατοίκους.

## Εξωτερικοί σύνδεσμοι

* Ζάβροχο Πωγωνίου.Ιωάννινα Ήπειρος στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Άνχελ Λόπεθ

Ο **Μιγκέλ Άνχελ Λόπεθ Πέρεθ** (ισπανικά: *Miguel Ángel López Pérez*, γενν. στις 5 Απριλίου 1983) είναι Ισπανός προπονητής ποδοσφαίρου, και ο σύλλογος τον οποίον προπονεί είναι η Αλ Αχλί Μπαχρέιν.

## Σταδιοδρομία ως ποδοσφαιριστής
Αγωνίστηκε ως νεαρός στις Βικάλβαρο, Ρόμα και Σαν Φερνάντο ντε Ενάρες, πριν αποσυρθεί στην ηλικία των 18 για να ξεκινήσει τις σπουδές του στην προπονητική.

## Σταδιοδρομία ως προπονητής
Μετά την απόσυρσή του ως ποδοσφαιριστής ξεκίνησε να εργάζεται ως προπονητής φυσικής κατάστασης στην Κοσλάδα, έχοντας στη συνέχεια τον ίδιο ρόλο στις Ιντερναθιονάλ ντε Μαδρίδ, Σαν Φερνάντο και στη Β' ομάδα της Χετάφε.

Το 2007 συμπεριλήφθηκε στο προπονητικό επιτελείο του Μίκαελ Λάουντρουπ στην πρώτη ομάδα της Χετάφε, και πάλι ως προπονητής φυσικής κατάστασης.

Αακολούθησε τον Κοσμίν Κόντρα στις Χετάφε, Γκουάντζοου Ρ&Φ και Αλ Σαμπάμπ Αλ Αραμπί Κλαμπ Ντουμπάι, πάντα ως βοηθός του. Τον Ιούλιο του 2017 επέστρεψε στην Ισπανία για να εργαστεί ως βοηθός του Χαβιέρ Κασκέρο στη Ρεκρεατίβο δε Ουέλβα, αλλά ορίστηκε ως πρώτος προπονητής το Νοέμβριο, μετά την απόλυση του Κασκέρο.

Απολύθηκε από τη Ρεκρεατίβο στις 11 Φεβρουαρίου 2018 και στις 10 Οκτωβρίου ανέλαβε τον ρόλο του προπονητή της Εθνικής Ισημερινής Γουινέας. Στις 28 Σεπτεμβρίου 2019 παραιτήθηκε από τη θέση του.

Στις 27 Δεκεμβρίου 2019 προσλήφθηκε ως προπονητής της Ντελφίν από τον Ισημερινό. Απολύθηκε ύστερα από μόλις τρεις αγώνες πρωταθλήματος.

Τον Σεπτέμβριο του 2020 προσλήφθηκε ως προπονητής του Βόλου. Τον Απρίλη του 2021 τελείωσε η συνεργασία του με την ομάδα του Βόλου.

Στις 26 Μαΐου ανακοινώθηκε στη θέση του προπονητή με μονοετές συμβόλαιο από τον Ατρόμητο.

## Παραπομπές


## Εξωτερικοί σύνδεσμοι
*  (ισπανικά)
* 
* Προπονητικό προφίλ στο Transfermarkt.com

Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Ρεκρεατίβο δε Ουέλβα
Κατηγορία:Προπονητές Σεγούντα Ντιβισιόν Β
Κατηγορία:Προπονητές ποδοσφαίρου Εθνικής Ισημερινής Γουινέας
Κατηγορία:Ισπανοί προπονητές ποδοσφαίρου στο εξωτερικό
Κατηγορία:Προπονητές ποδοσφαίρου Βόλου Ν.Π.Σ.
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Ατρόμητου Αθηνών
Ευάγγελος Καρακώστας

Ο **Ευάγγελος Καρακώστας** (γεν. 14 Σεπτεμβρίου 1981) είναι Έλληνας πολιτικός και πρώην βουλευτής της Χρυσής Αυγής στην εκλογική περιφέρεια Βοιωτίας. 

## Βιογραφία
Γεννήθηκε στην Βοιωτία στις 14 Σεπτεμβρίου 1981. Σπούδασε οικονομολογία στο Εθνικό Καποδιστριακό Πανεπιστήμιο Αθηνών. Έχει εργαστεί σε οικοδομές και σε μηχανουργεία, ενώ έπειτα εργάστηκε ως λογιστής. Από το 2012 έχει εργαστεί στην συγγραφή εντύπων του κόμματος. Εξελέγη βουλευτής στις εκλογές Σεπτεμβρίου 2015.

## Παραπομπές


Κατηγορία:Βουλευτές Βοιωτίας
Κατηγορία:Βουλευτές εκλεγμένοι με τη Χρυσή Αυγή
Βασίλειος Αρτεμιάδης

Ο **Βασίλειος Αρτεμιάδης** (18??-1978), του Αρτεμίου, ήταν Έλληνας δικηγόρος και πολιτικός. Υπηρέτησε ως βουλευτής Αθηνών-Πειραιώς.

## Βιογραφία
Σπούδασε νομικά και άσκησε τη δικηγορία. Εξελέγη  βουλευτής Αθηνών-Πειραιώς με το κόμμα των Φιλελευθέρων το 1923. Πολιτεύτηκε το 1946 αλλά δεν εξελέγη συγκεντρώνοντας 2.307 ψήφους.

Ο Αρτεμιάδης απεβίωσε στην Αθήνα και κηδεύτηκε από τον ιερό ναό του Αγίου Ισιδώρου του Β΄ Νεκροταφείου Πατησίων στις 21 Απριλίου 1978. Κατέλιπε τη σύζυγό του, Μαρία, και αδέρφια.

## Παραπομπές


Κατηγορία:Βουλευτές Αθηνών και Πειραιώς
Κατηγορία:Βουλευτές εκλεγμένοι με το κόμμα των Φιλελευθέρων
Κωνσταντίνος Ποδοπάγουρος

Ο **Κωνσταντίνος ο Ποδοπάγουρος** (πέθανε στις 25 Αυγούστου 766) ήταν υψηλόβαθμος βυζαντινός αξιωματούχος και με τον αδελφό του Στρατήγιο ήταν οι ηγέτες συνωμοσίας εναντίον του Αυτοκράτορα Κωνσταντίνου Ε΄ (741-775).

Πολύ λίγα είναι γνωστά για τη ζωή και την καριέρα του, εκτός από τη συμμετοχή του στη συνωμοσία εναντίον του αυτοκράτορα, η οποία ήρθε στο φως το καλοκαίρι του 766. Σύμφωνα με τον Θεοφάνη τον Ομολογητή, τότε ο Κωνσταντίνος ήταν πατρίκιος και λογοθέτης του Δρόμου. Ο Κωνσταντίνος και ο αδελφός του, που τότε ήταν διοικητής του τάγματος των Εξκουβίτορων, ήταν οι ηγέτες της συνωμοσίας που, σύμφωνα με τον Θεοφάνη, περιελάμβανε συνολικά δεκαεννέα υψηλόβαθμους αξιωματούχους, συμπεριλαμβανομένων αρκετών ανώτερων επαρχιακών κυβερνητών (στρατηγοί). Μετά την ανακάλυψη της συνωμοσίας, οι συνωμότες συνελήφθησαν, παρέλασαν δημόσια και ταπεινώθηκαν στον Ιππόδρομο της Κωνσταντινούπολης στις 25 Αυγούστου 766, μετά από τον οποίο οι Στρατηγοί και ο Κωνσταντίνος αποκεφαλίστηκαν, ενώ οι άλλοι τυφλώθηκαν και εξορίστηκαν. Λίγες μέρες αργότερα, ο Έπαρχος της Πόλης Προκόπιος απολύθηκε επίσης, ακολουθούμενος από τον Πατριάρχη Κωνσταντίνο Β ' που επίσης εξορίσθηκε, αφού είχε εμπλακεί στη συνωμοσία.

## Παραπομπές


## Πηγές
* 
* 
* 

Κατηγορία:Βυζαντινοί του 8ου αιώνα
Κατηγορία:Βυζαντινοί Πατρίκιοι
Κατηγορία:Βυζαντινοί επαναστάτες
Κατηγορία:Λογοθέτες του δρόμου
Α.Ε. Μυκόνου

Η **Αθλητική Ένωση Μυκόνου** είναι ελληνικό ποδοσφαιρικό σωματείο το οποίο εδρεύει στη Μύκονο. Ιδρύθηκε το 2020. Επίσημα χρώματα του αποτελούν το μπλε, το γαλάζιο και το λευκό. Ως πρώτη αγωνιστική έδρα χρησιμοποιεί το Δημοτικό Στάδιο Κόρφου και ως δεύτερη το Γήπεδο Άνω Μεράς.

Από την αγωνιστική περίοδο 2021–2022 το ανδρικό τμήμα ποδοσφαίρου της Α.Ε. Μυκόνου αγωνίζεται στο τρίτο τη τάξει πρωτάθλημα της Γ΄ Εθνικής Κατηγορίας, ενώ από την αγωνιστική περίοδο 2022–2023 το γυναικείο τμήμα ποδοσφαίρου της Α.Ε. Μυκόνου αγωνίζεται στο δεύτερο τη τάξει πρωτάθλημα της Β΄ Εθνικής Κατηγορίας

## Ιστορία
Το καλοκαίρι του 2020, οι διοικούντες των δύο κυριότερων συλλόγων του νησιού της Μυκόνου, Α.Ο. Μυκόνου και Α.Σ. Άνω Μεράς Μυκόνου, αποφάσισαν τη συγχώνευση των 2 σωματείων, με σκοπό τη δημιουργία μίας πιο ανταγωνιστικής ομάδας που θα διατηρηθεί στις ανώτερες κατηγορίες της Ελλάδας. Ο νέος σύλλογος ονομάστηκε «Αθλητική Ένωση Μυκόνου» και πήρε τη θέση του Α.Σ. Άνω Μεράς στην Γ΄ Εθνική, ενώ δημιουργήθηκε και μία δεύτερη ομάδα (Α.Ε. Μυκόνου Β΄) που πήρε τη θέση του Α.Ο. Μυκόνου στο τοπικό πρωτάθλημα της Ε.Π.Σ. Κυκλάδων.

Δημιουργήθηκε και γυναικείο τμήμα ποδοσφαίρου στον νέο σύλλογο, το οποίο πήρε τη θέση του Α.Σ. Άνω Μεράς στην Γ΄ Εθνική κατηγορία.

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Μυκόνου
Κατηγορία:Ιδρύσεις αθλητικών συλλόγων το 2020
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2020
Κατηγορία:Γυναικείες ποδοσφαιρικές ομάδες Ελλάδας
Σαλβατόρε Ποζέλι

Ο **Σαλβατόρε Ποζέλι** (ιταλ. *Salvatore Poselli* ) ήταν Ιταλός αρχιτέκτονας μικρότερος αδερφός του Vitaliano Poselli με καταγωγή κι αυτός από το Καστιλιόνε (Castiglione) της Σικελίας. Ο Salvatore Poselli αρχικά δούλεψε στην Αίγυπτο μέχρι το 1870, για την κατασκευή της διώρυγας του Σουέζ. Στη συνέχεια εργάστηκε στο Ικόνιο, στη Σμύρνη, στην Αττάλεια και από τις αρχές του 1920 στη Θεσσαλονίκη. 

## Έργα του

Χαρακτηριστική είναι η κυκλική διαμόρφωση της γωνίας των δύο όψεων που τονίζεται με κυκλικούς εξώστες οι οποίοι στηρίζονται σε ανάγλυφα διακοσμημένα φουρούσια. 
* μικρογραφία|Κτήριο Σαλτιέλ & Κοέν (1925), Ίωνος Δραγούμη 26 & Σολωμού 2, ΘεσσαλονίκηΚτήριο Σαλτιέλ & Κοέν, Έτος κατασκευής 1925, Ίωνος Δραγούμη 26 και Σολωμού 2, Θεσσαλονίκη 

Το κτήριο κατασκευάστηκε για λογαριασμό των αδελφών Σαλτιέλ και του Σαλτιέλ Κοέν που ήταν έμποροι κασμιρίων και ετοίμων ενδυμάτων με την επωνυμία «Αδελφοί Σαλτιέλ και Κοέν». Αρχιτεκτονικά παρουσιάζει έντονα νεοβυζαντινά στοιχεία με τα καμπυλωτά τόξα και τα κιονόκρανα, χαρακτηριστικά στοιχεία της ανοικοδόμησης του άξονα της Αριστοτέλους. 
* μικρογραφία|Κτήριο Αβραάμ Σαμουήλ Γενή 1925,  Βασ. Ηρακλείου 7, Θεσσαλονίκη Κτήριο Αβραάμ Σαμουήλ Γενή, Έτος κατασκευής 1925,  Βασ. Ηρακλείου 7, Θεσσαλονίκη
* μικρογραφία|Οικοδομή Ασσέρ Σιμχά, 1926, Οδός Βενιζέλου, ΘεσσαλονίκηΟικοδομή Ασσέρ Σιμχά, Έτος Κατασκευής 1926, Οδός Βενιζέλου, Θεσσαλονίκη
* Κτίριο διαμερισμάτων Εσκαγιού, Έτος κατασκευής 1928, 28ης Οκτωβρίου, Θεσσαλονίκη
* μικρογραφία|Πολυκατοικία Δώρας Ναξιάδου (1931), Μοργκεντάου 5 & Προξ. Κορομηλά, ΘεσσαλονίκηΠολυκατοικία Δώρας Ναξιάδου Έτος κατασκευής 1931, Μοργκεντάου 5 & Προξ. Κορομηλά, Θεσσαλονίκη
* Οικία, οδός Φιλελλήνων, Θεσσαλονίκη

## Παραπομπές


Κατηγορία:Ιταλοί αρχιτέκτονες
Αεροδρόμιο Κουάτρο ντε Φεβερέιρο

Το **Διεθνές Αεροδρόμιο Κουάτρο ντε Φεβερέιρο** (),  είναι το κύριο διεθνές αεροδρόμιο της Ανγκόλας. Βρίσκεται στο νότιο τμήμα της πρωτεύουσας Λουάντα. Το *Κουάτρο ντε Φεβερέιρο* μεταφράζεται ως 4η Φεβρουαρίου, που είναι σημαντική εθνική εορτή της Ανγκόλας, η οποία σηματοδότησε την έναρξη του ένοπλου αγώνα ενάντια στο πορτογαλικό αποικιακό καθεστώς στις 4 Φεβρουαρίου 1961.

Η κατασκευή του αεροδρομίου ξεκίνησε το 1951, προκειμένου να εξυπηρετήσει την πρωτεύουσα της πρώην Πορτογαλικής Υπερπόντιας Επαρχίας της Ανγκόλας. Εγκαινιάστηκε το 1954, από τον Πρόεδρο της Πορτογαλίας Φρανσίσκο Κραβέιρο Λόπες, προς τιμήν του οποίου το αεροδρόμιο ονομάστηκε *Aeroporto Presidente Craveiro Lopes* (Αεροδρόμιο του Προέδρου Κραβέιρο Λόπες).

Κατά τον Αύγουστο, τον Σεπτέμβριο και τον Οκτώβριο του 1975, το αεροδρόμιο φιλοξένησε δεκάδες χιλιάδες κυρίως λευκούς Πορτογάλους κατοίκους της Ανγκόλας που διέφευγαν προς τη Λισαβόνα (κατά τη διάρκεια της *Επιχείρησης Αερογέφυρα*), οι οποίοι παρέμειναν στον χώρο του αεροδρομίου εν αναμονή πτήσεων επαναπατρισμού τις εβδομάδες πριν από την κήρυξη της ανεξαρτησίας της Ανγκόλας.

Μετά την ανεξαρτησία της Ανγκόλας από την Πορτογαλία (τον Νοέμβριο του 1975), το αεροδρόμιο μετονομάστηκε σε *Aeroporto Quatro de Fevereiro Internacional* (Διεθνές Αεροδρόμιο της 4ης Φεβρουαρίου) για να τιμήσει τα γεγονότα που οδήγησαν στην ανεξαρτησία του κράτους.

## Εγκαταστάσεις
Το αεροδρόμιο βρίσκεται σε υψόμετρο 74 μέτρων από την στάθμη της θάλασσας. Διαθέτει δύο ασφαλτοστρωμένους διαδρόμους: τον 05/23 που είναι 3.716 x 45 μ. και τον 07/25 που είναι 2.600 x 60 μ. Από το 2022 το αεροδρόμιο θα αντικατασταθεί από το νέο Διεθνές Αεροδρόμιο της Ανγκόλας. Οι κατασκευαστικές εργασίες έχουν ήδη ξεκινήσει, αλλά αυτά καθυστέρησαν λόγω οικονομικών δυσκολιών εκ μέρους της κυβέρνησης της Ανγκόλας.

## Παραπομπές


## Εξωτερικοί σύνδεσμοι

* Καιρικές συνθήκες στο FNLU 
* Ιστορικό ατυχημάτων στο LAD  

Κουατρο ντε Φεβερειρο
Chevrolet Menlo

Το **Chevrolet Menlo** (畅巡) είναι ένα πλήρως ηλεκτροκίνητο μικρομεσαίο crossover SUV αυτοκίνητο, που πωλείται αποκλειστικά στην Κίνα από τον Φεβρουάριο του 2020. Είναι το πρώτο ηλεκτρικό αυτοκίνητο της αμερικανικής αυτοκινητοβιομηχανίας Chevrolet που είναι διαθέσιμο στην Κίνα, καθώς το Chevrolet Bolt δεν έχει πωληθεί στη χώρα αυτή. 

## Βασικά στοιχεία

Το Chevrolet Menlo βασίστηκε στο πρωτότυπο αυτοκίνητο (concept car) **Chevrolet FNR-X** που είχε αποκαλυφθεί στο Σαλόνι Αυτοκινήτου της Σαγκάης το 2017. Η τελική έκδοση παραγωγής του Menlo παρουσιάστηκε σε μια εκδήλωση στο Χεφέι, που είναι η μεγαλύτερη πόλη και πρωτεύουσα της επαρχίας Ανχουέι, στις 8 Νοεμβρίου 2019, καθώς και στο Σαλόνι Αυτοκινήτου της Κουανγκτσόου το 2019. Οι πρώτες παραγγελίες ξεκίνησαν τον Δεκέμβριο και οι πρώτες παραδόσεις έλαβαν χώρα στις 20 Φεβρουαρίου 2020.

Λόγω και μιας κρατικής επιδότησης έως και 100.000 γουάν (14.250 δολάρια ΗΠΑ), το Menlo είναι το ηλεκτρικό crossover SUV με την χαμηλότερη τιμή στην κατηγορία του στην Κίνα.

Αντίθετα με όλα τα άλλα μοντέλα της Chevrolet, το Menlo έχει μια μοναδική ονοματολογία στις εκδόσεις εξοπλισμού του, που ονομάζονται Starshare, Galaxy, Nebula και Starlux. Επίσης, περιλαμβάνει 3 ρυθμίσεις τρόπου οδήγησης (standard, sport και economy) και 3 επίπεδα ενεργειακής ανακύκλωσης.

## Παραγωγή

Το Chevrolet Menlo κατασκευάζεται στα πλαίσια της κοινοπραξίας SAIC-GM (General Motors). Εδώ να σημειωθεί ότι από το 1994 έως το 2021 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.

Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.

## Μπαταρία

Το μοντέλο φέρει μπαταρία ιόντων λιθίου, με χωρητικότητα 52,5 kWh και αυτονομία έως και 410 χιλιόμετρα (255 μίλια) στον Νέο Ευρωπαϊκό Κύκλο Οδήγησης (New European Driving Cycle / NEDC). H μπαταρία αυτή αποδίδει ισχύ 110 kW (148 hp; 150 PS) και ροπή 350 N⋅m (258 lb⋅ft). Η ίδια μπαταρία χρησιμοποιείται επίσης και στο Buick Velite 6 Plus.

Από το 2022, η χωρητικότητα της μπαταρίας αυξήθηκε στα 61,1 kWh και η ισχύς στους 130 kW (174 hp; 177 PS). Η αυτονομία, επίσης, αυξήθηκε στα 518 χιλιόμετρα (322 μίλια).

## Δείτε επίσης
* Ηλεκτρικό αυτοκίνητο
* Ηλεκτροκίνητο όχημα µε συσσωρευτές

## Αναφορές

## Εξωτερικοί σύνδεσμοι

*  

Κατηγορία:Αυτοκίνητα SUV
Κατηγορία:Αμερικανικά αυτοκίνητα
Menlo
Κατηγορία:Ηλεκτρικά αυτοκίνητα
Κατηγορία:Αμιγώς ηλεκτροκίνητα οχήματα
Μαουρίτσιο Μικέλι

Ο **Μαουρίτσιο Μικέλι** (Λιβόρνο, 3 Φεβρουαρίου 1947) είναι Ιταλός συγγραφέας, θεατρικός συγγραφέας, και σκηνοθέτης. 

## Τα πρώτα βήματα
Γεννημένος στο Λιβόρνο το 1947, σε ηλικία 11 ετών ο Μικέλι μετακόμισε στο Μπάρι] με την οικογένειά του, και μετά στις 20 μετακόμισε στο Μιλάνο όπου παρακολούθησε και αποφοίτησε στη Σχολή Δραματικής Τέχνης (Υποκριτική) στο *Piccolo Teatro*.

Το 1999 έλαβε τον επίτιμο αξιωματικό της Ιταλικής Δημοκρατίας.

Το 2002 δημοσίευσε το μυθιστόρημα *Garibaldi amore mio*, από το οποίο έπαιξε μια κωμωδία για τη θεατρική σεζόν 2003-2004.

## Φιλμογραφία

* *[[Allegro Non Troppo]]* (1976)
* *[[Café Express (film)|Café Express]]* (1980)
* *[[Mani di fata]]* (1982)
* *[[Heads I Win, Tails You Lose]]* (1982)
* *[[I Am an ESP]]* (1985) 
* *[[Il commissario Lo Gatto]]* (1987)
* *[[Roba da ricchi]]* (1987)
* *[[Rimini Rimini]]* (1987) 
* *[[Rimini Rimini - Un anno dopo]]* (1988) 
* *[[Cucciolo (film)|Cucciolo]]* (1998)
* *[[Commediasexi]]* (2006)
* *[[Βαλς (ταινία)|Βαλς]]* (2007)
* *[[The Cézanne Affair]]* (2009) 
* *[[Pinocchio (2012 film)|Pinocchio]]* (2012)
* *[[Women Drive Me Crazy]]* (2013)
* *[[Που πάω Θεέ μου;]]* (2016)

## Παραπομπές


## Εξωτερικοί σύνδεσμοι

* Maurizio Micheli - Η επίσημη ιστοσελίδα του ηθοποιού 
*  

Κατηγορία:Ιταλοί ηθοποιοί θεάτρου
Κατηγορία:Ιταλοί θεατρικοί συγγραφείς
Κατηγορία:Ιταλοί ηθοποιοί κινηματογράφου
Αϊόνα Κάμπελ του Αργκάιλ

Η **Αϊόνα Κάμπελ του Αργκάιλ** (*Iona Campbell of Argyll*, γεννημένη ως Αϊόνα Μαίρη Κολκάχουν *Iona Mary Colquhoun*, 22 Ιουνίου 1945 -) είναι Σκωτσέζα ευγενής.

Γεννήθηκε στις 22 Ιουνίου 1945 στο Εδιμβούργο, και ήταν κόρη του Ιβάρ Κολκάχουν, 8ου Βαρώνου του Λας και της Κάθλεν Νίμο Ντάνκαν.

Στις 4 Ιουλίου 1964 παντρεύτηκε τον Ίαν Κάμπελ, 12ο Δούκα του Αργκάιλ στον Καθεδρικό Ναό του Αγίου Αιγιδίου στο Εδιμβούργο. Μαζί απέκτησαν δύο παιδιά:
*τον Λόρδο *Τορκχίλ* Ίαν (γενν. το 1968-), παντρεύτηκε την Ελεονόρα Κάντμπουρι. Απέκτησαν 3 παιδιά.
*την Λαίδη *Λουίζα* Αϊόνα (γενν. το 1972-), παντρεύτηκε τον Αντώνιο Μέρικ Μπάρελ. Απέκτησαν 2 παιδιά.

Η Δούκισσα και η κόρη της είναι προστάτιδες της Βασιλικής Καληδονίας Χοροεσπερίδας.

## Τίτλοι
***1945—1964**: Δεσποινίς Αϊόνα Μαίρη Κολκάχουν
***1964—1973**: Η Μαρκησία του Λορν
***1973—2001**: *Η Εξοχότητα Της* Η Δούκισσα του Αργκάιλ
***2001—μέχρι σήμερα**: *Η Εξοχότητα Της* Η Χήρα Δούκισσα του Αργκάιλ

## Παραπομπές


Κατηγορία:Σκωτσέζοι ευγενείς
Κατηγορία:Βρετανίδες δούκισσες
Ματχάους Ντάνιελ Πόππελμανν

Ο **Ματχάους Ντάνιελ Πόππελμανν** (στα γερμανικά: **Matthäus Daniel Pöppelmann**) (1662–1736) ήταν Γερμανός αρχιτέκτονας, που συμμετείχε στην ανοικοδόμηση της Δρέσδης, μετά τη πυρκαγιά του 1685. Το σπουδαιότερο έργο του ήταν το Παλάτι Τσβίνγκερ. 

## Βιογραφικό

Ο Ματχάους Ντάνιελ Πόππελμανν γεννήθηκε στο Χέρφορντ, στη Βεστφαλία, στις 3 Μαΐου 1662. 

Ως αρχιτέκτονας της αυλής του Βασιλιά της Πολωνίας και Εκλέκτορα της Σαξονίας, Αύγουστου Β’ του Δυνατού σχεδίασε το Παλάτι Τσβίνγκερ, στη Δρέσδη. Επίσης ήταν υπεύθυνος για σημαντικές εργασίες που έγιναν στο Βασιλικό Παλάτι της Δρέσδης και στο Κάστρο Πίλνιτς ενώ σχεδίασε και τη Weinbergkirche, στο Πίλνιτς. 

Μαζί με το Γιόζεφ Κρίστοφ Νάουμαν έκανε ένα σχέδιο για τη διαμόρφωση ενός μεγάλου μέρους της Βαρσοβίας, στο πλαίσιο του οποίου θα κατασκευαζόταν ένα παλάτι για τον Αύγουστο Β’ το Δυνατό, το οποίο θα περιβαλλόταν από μεγάλους κήπους. Το σχέδιο αυτό (στα πολωνικά: Oś Saska, The Saxon Axis) υλοποιήθηκε τελικά μόνο εν μέρει.

Ο Πόππελμανν πέθανε στη Δρέσδη στις 17 Ιανουαρίου 1736. Εγγονή του ήταν η ηθοποιός, Φριντερίκε Σόφι Σέιλερ.

## Παραπομπές


Κατηγορία:Γερμανοί αρχιτέκτονες
Κατηγορία:Ροκοκό αρχιτεκτονική
Του‘αρ Σεν

Ο **Του‘αρ Σεν** (Tu'er Shen, Κινέζικα: 兔兒神, πνεύμα κουνελιού) ή Του Σεν (Κινέζικα: 兔神, θεός-κουνέλι), είναι κινεζική θεότητα που διαχειρίζεται την αγάπη και τη σεξουαλική επαφή μεταξύ ομόφυλων ανθρώπων. Το όνομά του κυριολεκτικά σημαίνει "θεότητα-κουνέλι". Οι πιστοί του τον αποκαλούν Ντα Γιε (Κινέζικα: 大爺, κύριος). 

Σε μια λαϊκή ιστορία από την Φουτσιάν του 17ου αιώνα, ένας στρατιώτης ερωτεύεται έναν επαρχιακό αξιωματούχο και τον κατασκοπεύει για να τον δει γυμνό. Ο αξιωματούχος διατάζει να βασανιστεί και να σκοτωθεί ο στρατιώτης, αλλά εκείνος επιστρέφει από τους νεκρούς με τη μορφή ενός κουνελιού ενός έτους  μέσω ενός ονείρου ενός γέροντα του χωριού. Το κουνέλι απαιτεί από τους ντόπιους να χτίσουν έναν ναό σε αυτόν, όπου μπορούν να κάψουν θυμίαμα προς τις  «δουλειές μεταξύ ανδρών». Η ιστορία τελειώνει:

## Μύθοι
Σύμφωνα με το «*[[αυτό που δεν συζητούσε ο αφέντης]]*» (Κινέζικα: 子不語), που γράφτηκε από τον Γιουέν Μέι (Κινέζικα:袁枚) κατά τη διάρκεια της δυναστείας Τσινγκ, ο Του'αρ Σεν ήταν ένας άνθρωπος με το όνομα Χου Τιενμπάο (胡天保)  που ερωτεύτηκε έναν πολύ όμορφο αυτοκρατορικό επιθεωρητή της επαρχίας Φουτζιάν. Μια μέρα τον έπιασαν να κρυφοκοιτάζει τον επιθεωρητή μέσω ενός τοίχου στο μπάνιο, οπότε ομολόγησε την ακούσια αγάπη του για τον άλλο άνδρα. Ο αυτοκρατορικός επιθεωρητής καταδίκασε τον Χου Τιενμπάο σε θάνατο με ξυλοδαρμό. Ένα μήνα μετά το θάνατο του Χου Τιενμπάο, εμφανίστηκε σε έναν άντρα του χωριού μέσω ενός ονείρου, ισχυριζόμενος ότι επειδή το έγκλημά του ήταν από αγάπη, οι αξιωματούχοι του κάτω κόσμου αποφάσισαν να διορθώσουν την αδικία διορίζοντάς τον  θεό και προστάτη της ομόφυλης αγάπης. 

Μετά από το όνειρό του, ο άντρας έστησε ένα ιερό στον Χου Τιενμπάο, το οποίο έγινε πολύ δημοφιλές στη Φουτζιάν, τόσο πολύ που στα τέλη της δυναστείας Τσινγκ, η λατρεία του Χου Τιενμπάο έγινε στόχος για εξόντωση από την κυβέρνηση Τσινγκ.

## Παραπομπές


Κατηγορία:Ασιατικές θεότητες
Κατηγορία:Μυθολογία της Κίνας
Hummel International

Η **Hummel International Sport & Leisure A/S**, κοινώς γνωστή ως **Hummel** (στυλιζαρισμένη ως **hummel**, ελληνική απόδοση: χούμιλ), είναι μια δανική εταιρεία κατασκευής αθλητικών ειδών που εδρεύει στο Ώρχους και η οποία ανήκει στην Thornico. Η εταιρεία ιδρύθηκε το 1923 από τον Άλμπερτ Μέσμερ και τον αδερφό του Μίκαελ Λούντβιγκ Μέσμερ, με το όνομα "Messmer & Co" στο Αμβούργο της Γερμανίας. Την ίδια χρονιά οι αδελφοί Μέσμερ παρουσίασαν τα πρώτα ποδοσφαιρικά παπούτσια στο κοινό.

Η Hummel έγινε δανική αφού ανέλαβε ο Μπέρχαρντ Βέκενμπροκ το 1956, ο οποίος μετακόμισε τη βάση της στο Κέβελαρ της Βόρειας Ρηνανίας-Βεστφαλίας. Από το 1999 η Hummel είναι μέλος του δανικού Thornico Group, που ιδρύθηκε από τους Κρίστιαν και Θορ Στάντιλ. 

Ως μια από τις παλαιότερες μάρκες αθλητικών ειδών στην επιχείρηση με ρίζες στο ποδόσφαιρο και τη χειροσφαίριση, η Hummel έχει φορεθεί στο παρελθόν από ποδοσφαιρικές ομάδες όπως η Ρεάλ Μαδρίτης, η Τότεναμ, η Άστον Βίλα, η Μπενφίκα και η Εθνική Δανίας. Σήμερα, η Hummel συνεχίζει να χορηγεί ομάδες και παίκτες στη χειροσφαίριση και το ποδόσφαιρο.

Η εταιρεία κατασκευάζει ενδύματα για ομάδες ποδοσφαίρου, ράγκμπι λιγκ, ποδοσφαίρου σάλας, χειροσφαίρισης, καλαθοσφαίρισης, σίντι, πετοσφαίριση και esports. Επιπλέον, η εταιρεία παράγει επίσης ενδύματα και υποδήματα για παιδιά, με την επωνυμία της υποκατηγορίας της μόδας, Hummel HIVE. 

## Ιστορικό λογότυπο
Το λογότυπο της Hummel είναι ένας στυλιζαρισμένος βομβίνος, καθώς *Hummel* είναι η γερμανική λέξη για το βομβίνο.

## Χορηγίες
Οι ακόλουθες ομάδες και σύλλογοι υποστηρίζονται επί του παρόντος από την Hummel:

### Ποδόσφαιρο

#### Εθνικές ομάδες

*  Δανία
*  Κορεατική Ποδοσφαιρική Ομοσπονδία (για άτομα με ειδικές ανάγκες)
*  Λιθουανία

#### Σύλλογοι

### Χειροσφαίριση

#### Εθνικές ομάδες

*  Αίγυπτος
*  Αργεντινή
*  Βόρεια Μακεδονία
*  Ιράν
*  Λιθουανία
*  Μαυροβούνιο
*  Νορβηγία
*  Ολλανδία
*  Ρουμανία
*  Σερβία

#### Σύλλογοι

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Δανικές εταιρείες ένδυσης
Κατηγορία:Δανικά εμπορικά σήματα
Κατηγορία:Κατασκευαστές αθλητικών ενδυμάτων
Κωνσταντίνος (στρατηγός Σικελίας)

Ο **Κωνσταντίνος** ήταν βυζαντινός στρατηγός, κυβερνήτης του Θέματος Σικελίας, στις αρχές του 9ου αιώνα

Ο Κωνσταντίνος είναι γνωστός για την θητεία του σαν στρατηγός Σικελίας κυρίως από γράμμα του Πάπα προς τον Καρλομάγνο . Δύο μολυβδόβουλα αναφέρουν έναν Κωνσταντίνο, Πατρίκιο και στρατηγό Σικελίας που αποδίδονται σε αυτόν τον Κωνσταντίνο . Η μία σφραγίδα (μολυβδόβουλο) έχει βρεθεί στην Κύπρο που από ερευνητές αποδίδεται στο ότι στρατεύματα της Σικελίας, πιθανότατα υπό τον Κωνσταντίνο, συμμετείχαν στις επιχειρήσεις των Βυζαντινών  εναντίον των Αράβων που κατείχαν τότε τη νήσο.

## Παραπομπές


Κατηγορία:Βυζαντινοί Πατρίκιοι
Κατηγορία:Κυβερνήτες του Θέματος Σικελίας
Κατηγορία:Βυζαντινοί του 9ου αιώνα
Κατηγορία:Βυζαντινοί στρατηγοί
Θεόγνωστος (στρατηγός Σικελίας)

Ο **Θεόγνωστος** ήταν βυζαντινός στρατηγός, κυβερνήτης του Θέματος Σικελίας, στις αρχές του 9ου αιώνα, γύρω στα 812

Ο Θεόγνωστος είναι κυρίως γνωστός από μολυβδόβουλα και ταυτίζεται με άλλα πρόσωπα με την ίδια καταγωγή το ίδιο όνομα και αξιώματα, που έζησαν την ίδια εποχή στη Σικελία. Ένας Θεόγνωστος, που ταυτίζεται με τον συγκεκριμένο στρατηγό, ήταν μέλος της πρεσβείας που έστειλε ο αυτοκράτορας Μιχαήλ Α΄ στους Φράγκους στο Αιξ-λα-Σαπέλ το 813. Αναφέρεται με τα αξιώματα του πρωτοσπαθάριου, πατρικίου και δουξ.

## Παραπομπές


Κατηγορία:Πρωτοσπαθάριοι
Κατηγορία:Κυβερνήτες του Θέματος Σικελίας
Κατηγορία:Βυζαντινοί του 9ου αιώνα
Κατηγορία:Βυζαντινοί στρατηγοί
Κατηγορία:βυζαντινοί διπλωμάτες
Κατηγορία:Βυζαντινοί Πατρίκιοι
Φραντσέσκο Μαρία Β΄ ντελλα Ρόβερε

Ο **Φραντσέσκο Μαρία Β΄ ντελλα Ρόβερε** (10 Φεβρουαρίου 1549 - 23 Απριλίου 1631) ήταν ο τελευταίος Δούκας του Ουρμπίνο.
## Βιογραφία
Γεννημένος στο Πέζαρο, ο Φραντσέσκο-Μαρία ήταν γιος του Γκουιντομπάλντο Β΄ δούκα του Ουρμπίνο, από τη Βικτώριας Φαρνέζε, κόρης του Πέτρου-Λουδοβίκου δούκα της Πάρμας & Πλακεντίας.

Μεγάλωσε μεταξύ 1565 και 1568 στη βασιλική Αυλή του Φιλίππου Β΄ της Ισπανίας. Εκεί συνάντησε μία νεαρή Ισπανίδα και ενημέρωσε τον πατέρα του για την πρόθεσή του να τη νυμφευτεί. Αλλά ο πατέρας του δεν το επέτρεψε και ζήτησε να από αυτόν να επιστρέψει στο Ουρμπίνο. Το 1570 ο Φραντσέσκο νυμφεύτηκε τη Λουκρητία των Έστε, κόρη του Έρκολε Β΄ δούκα της Φερράρας & Μόντενας. Ο πατέρας του απεβίωσε λίγα χρόνια αργότερα, το 1574, και ο Φραντσέσκο-Μαρία τον διαδέχθηκε ως δούκας του Ουρμπίνο.
Μέχρι το 1580 το οικογενειακό κτήμα ήταν σε κρίση και ο Φραντσέσκο-Μαρία αναγκάστηκε να πωλήσει τους τίτλους της οικογένειάς του -το δουκάτο της Σόρα και Άρτσε- για 100.000 σκούδα στον Τζιάκομο Μπονκομπάνι.

Ο γάμος του με τη Λουκρητία, ωστόσο, παρέμεινε άτεκνος και ο Φραντσέσκο-Μαρία χρειαζόταν έναν άρρενα απόγονο για κληρονόμο. Χωρίς τέτοιον, οι υπόλοιποι τίτλοι της οικογένειάς του θα έπαυαν να ισχύουν μετά το τέλος του και ολόκληρη η ιδιοκτησία του θα ενσωματωνόταν, εξ ορισμού, στα παπικά κράτη.

Έτσι, το 1599, μετά το τέλος της πρώτης του συζύγου Λουκρητίας, νυμφεύτηκε την εξαδέλφη του, τη Λιβία ντελλα Ρόβερε, 36 χρόνια νεότερη από αυτόν. Στις 16 Μαΐου 1605 γεννήθηκε το πολυαναμενόμενο και μόνο παιδί τους, ο Φεντερίκο-Ουμπάλντο.

Ο γιος του νυμφεύτηκε την Κλαυδία των Μεδίκων το 1621 και έγινε δούκας διαδεχόμενος τον πατέρα του. Ωστόσο, ο Φεντερίκο-Ουμπάλντο απεβίωσε το 1623 από επιληπτική κρίση, αφήνοντας μόνο μια κόρη, τη Βικτώρια ντελλα Ρόβερε, που τη νυμφεύτηκε ο Φερδινάνδος Β΄ των Μεδίκων. Γιος τους ήταν ο Κόζιμο Γ΄ των Μεδίκων και οι δύο γιοί αυτού δεν απέκτησαν απογόνους.

O ηλικιωμένος Φραντσέσκο-Μαρία ανέλαβε ξανά τον τίτλο του δούκα, αλλά καθώς δεν υπήρχε πλέον ελπίδα για έναν άρρενα κληρονόμο, έδωσε το δουκάτο του στον πάπα Ουρβανό το 1625. Ο ανιψιός τού πάπα, ο Tαντέο Μπαρμπερίνι ανέλαβε τον έλεγχο του δουκάτου που προσαρτήθηκε στα Παπικά κράτη μετά το τέλοςο του Φραντσέσκο-Μαρία το 1631. Το τελευταίο μέλος της οικογένειας ντελλα Ρόβερε, η Βικτώρια, κληρονόμησε τη συλλογή έργων τέχνης του δούκα και τη μετέφερε στη Φλωρεντία, στην Πινακοθήκη Ουφίτσι.

## Παραπομπές


Κατηγορία:Οικογένεια ντελλα Ρόβερε
Γρηγόριος (στρατηγός Σικελίας)

Ο **Γρηγόριος** ήταν βυζαντινός στρατηγός, πατρίκιος, κυβερνήτης του Θέματος Σικελίας, την περίοδο 813-821

Ο Γρηγόριος διορίσθηκε στρατηγός Σικελίας από τον Αυτοκράτορα Λέων Ε΄. Έφτασε στη Σικελία τον Αύγουστο του 813 με μεγάλο στόλο από την Κωνσταντινούπολη, κάτι που αναφέρει και σε επιστολή του ο Πάπας Λέων Γ΄. Από τις πρώτες ενέργειές του ήταν η σύναψη ανακωχής με τους Άραβες τον Νοέμβριο του ίδιου έτους, και διατήρηση των καλών σχέσεων με τους Φράγκους και τον Ποντίφικα. Επίσης αποκατέστησε τη Βυζαντινή εξουσία στο Δουκάτο της Νεαπόλεως διορίζοντας δουξ τον Θεόκτιστο κι αργότερα τον Θεόδωρο.΄

Όταν ανέβηκε στον Βυζαντινό θρόνο ο Μιχαήλ Β´ ο Γρηγόριος δεν τον αναγνώρισε λόγω του ότι είχε δολοφονήσει τον προηγούμενο αυτοκράτορα Λέων Ε΄. Μετά λίγους μήνες, το 821, δολοφονήθηκε από έναν στρατιωτικό διοικητή, και μετέπειτα επαναστάτη, τον Ευφήμιο.

## Παραπομπές


Κατηγορία:Κυβερνήτες του Θέματος Σικελίας
Κατηγορία:Βυζαντινοί του 9ου αιώνα
Κατηγορία:Βυζαντινοί στρατηγοί
Κατηγορία:Βυζαντινοί Πατρίκιοι
Χαράλαμπος Σταυρόπουλος

Ο **Χαράλαμπος Σταυρόπουλος** (1914-1990) ήταν Έλληνας στρατιωτικός και νομάρχης.

## Βιογραφία
Καταγόταν από την Πελοπόννησο και ακολούθησε στρατιωτική καριέρα αποφοιτώντας από τη Στρατιωτική Σχολή Ευελπίδων, όπως και η οικογένειά του. Υπήρξε αδερφός του αντισυνταγματάρχη Ανδρέα Σταυρόπουλου, πρόεδρο του Εκτάκτου Στρατοδικείου Αθηνών στην πρώτη δίκη του Νίκου Μπελογιάννη . Πολέμησε στον εμφύλιο και τραυματίστηκε στις μάχες στην Αθήνα. Εν συνεχεία, τέθηκε σε τιμητική αποστρατεία με το βαθμό του Αντισυνταγματάρχη. Υπηρέτησε ως Νομάρχης Χαλκιδικής από τις 20 Απριλίου 1954 έως τις 5 Μαΐου 1955. Ακολούθως, διετέλεσε Νομάρχης Κεφαλληνίας. Μέχρι το 1981 υπήρξε Ειδικός Σύμβουλος στην Υπηρεσία Αυτοκινήτων του Οργανισμού Σιδηροδρόμων Ελλάδας.

Απεβίωσε στην Αθήνα ως ανώτατος αξιωματικός σε πολεμική διαθεσιμότητα και κηδεύτηκε από τον ιερό ναό Αγίων Θεοδώρων του Α΄ Νεκροταφείου στις 9 Οκτωβρίου 1990. Κατέλιπε τη σύζυγό του, Αγγελική Σταυροπούλου, τα παιδιά του, Όλγα, Πέτρο και Σταύρο Σταυρόπουλο, καθώς και τα εγγόνια του, Μαθιό, Μαρία - Χριστίνα, Όλγα, Χριστίνα και Λυδία Σταυροπούλου.

## Πολιτικές απόψεις
Ο Χαράλαμπος Σταυρόπουλος ήταν μετριοπαθής δεξιός, αντικομμουνιστής, όπως φαίνεται και από την κριτική που ασκεί στους κομμουνιστές στο βιβλίο του "Η ζωή του Έλληνος στην Αμερική", ενώ διατηρούσε γνωριμίες, ως λοχαγός, με λειτουργούντες τη φιλοβασιλική Οργάνωση Χ. Ωστόσο, μετά τα μισά του βίου του οι απόψεις του αμβλύνθηκαν, και παρότι του προτάθηκε να συμμετέχει στην Στρατιωτική δικτατορία στην Ελλάδα (1967 - 1974), εκείνος αρνήθηκε θεωρώντας το εγχείρημα μη συμβατό με την ιδεολογία του.

## Συγγραφικό έργο
Μετά τη νοσηλεία του στο εξωτερικό για τους τραυματισμούς του κατά τον πόλεμο, εξέδωσε το βιβλίο "Η ζωή του Έλληνος στην Αμερική" το 1946. Το βιβλίο συγγράφτηκε κατά τους 7 μήνες της παραμονής του στην Αμερική και εκδόθηκε μόνο στην Ελλάδα. Μόλις 100 αντίτυπα του βιβλίου του στάλθηκαν στην Αμερική, σε φιλικές οικογένειες. Η δεύτερη έκδοση του βιβλίου του κυκλοφόρησε το 1956, με υποσημειώσεις. Στο βιβλίο αυτό περιγράφει τις δυσκολίες που αντιμετώπισαν οι Έλληνες μετανάστες στην Αμερική, καθώς και την σύγχρονη οργάνωσή τους, την οικονομική, κοινωνική και πολιτική τους κατάσταση και την αφοσίωσή τους στην πατρίδα, την οποία προσπαθούν να βοηθήσουν με κάθε τρόπο.

## Παραπομπές


Κατηγορία:Νομάρχες Χαλκιδικής
Κατηγορία:Έλληνες στρατιωτικοί
Εβελίνα Κάβεντις του Ντέβονσαϊρ

Η **Εβελίνα Κάβεντις του Ντέβονσαϊρ** (*Evelyn Cavendish of Devonshire*, γεννημένη ως Εβελίνα Αιμιλία Μαίρη Πίττυ-Φιτζμόρις *Evelyn Emily Mary Petty-FitzMaurice*, 27 Αυγούστου 1870 - 2 Απριλίου 1960) ήταν Βρετανίδα ευγενής και Κυρία επί των Ενδυμάτων της Βασίλισσας Μαίρης.

## Βιογραφία
Γεννήθηκε στις 27 Αυγούστου 1870, και ήταν κόρη του Ερρίκου Πίττυ-Φιτζμόρις, 5ου Μαρκήσιου του Λάνσνταουν και της Λαίδης Ματθίλδης Χάμιλτον.

Στις 30 Ιουλίου 1892 παντρεύτηκε τον Βίκτωρα Κάβεντις, 9ο Δούκα του Ντέβονσαϊρ. Μαζί απέκτησαν επτά παιδιά:
*τον Λόρδο *Εδουάρδο* Γουλιέλμο Σπένσερ (1895-1950), παντρεύτηκε την Μαίρη Γκασκόϊνε-Σέσιλ. Απέκτησαν 5 παιδιά.
*την Λαίδη *Ματθίλδη* Λουίζα Έμμα (1896-1975), παντρεύτηκε (1) τον Άνγκους Μακίντος. Απέκτησαν 1 παιδί και (2) τον Γεώργιο Ίβον Μπέιλι. Απέκτησαν 3 παιδιά.
*την Λαίδη *Λευκή* Αικατερίνη (1898-1987), παντρεύτηκε τον Ιβάν Μάρεϊ Κόμπολντ. Απέκτησαν 4 παιδιά.
*την Λαίδη *Δωροθέα* Εβελίνα (1900-1966), παντρεύτηκε τον Χάρολντ Μακμίλαν. Απέκτησαν 4 παιδιά.
*την Λαίδη Ραχήλ (1902-1977), παντρεύτηκε τον Ιάκωβο Στιούαρτ. Απέκτησαν 3 παιδιά.
*τον Λόρδο *Κάρολο* Αρθούρο Φραγκίσκο (1905-1944), παντρεύτηκε την Αδέλα Αστέρ. Απέκτησαν 1 παιδί.
*την Λαίδη Άννα (1909-1981), παντρεύτηκε τον Ερρίκο Χάνλοκ. Απέκτησαν 3 παιδιά.

Πέθανε στις 2 Απριλίου 1960 στο Τσάτσγουορθ Χάουζ σε ηλικία 89 ετών.

## Τίτλοι
*27 Αυγούστου 1870 – 30 Ιουλίου 1892: Λαίδη Εβελίνα Πίττυ-Φιτζμόρις
*30 Ιουλίου 1892 – 24 Μαρτίου 1908: Λαίδη Εβελίνα Κάβεντις 
*24 Μαρτίου 1908 – 6 Μαΐου 1938: *Η Εξοχοτητά Της* Η Δούκισσα του Ντέβονσαϊρ
*6 Μαΐου 1938 – 2 Απριλίου 1960: *Η Εξοχοτητά Της* Η Χήρα Δούκισσα του Ντέβονσαϊρ

## Παραπομπές
* 
* 
* 
* 
* 
* 
* 
* 
* 


Κατηγορία:Βρετανοί ευγενείς
Κατηγορία:Κυρίες επί των ενδυμάτων
Κατηγορία:Αγγλίδες δούκισσες
Θεόδωρος (στρατηγός Σικελίας)

Ο **Θεόδωρος** ήταν βυζαντινός στρατηγός, πατρίκιος, πρωτοσπαθάριος από το σώμα των ευνούχων, κυβερνήτης του Θέματος Σικελίας, το 782.Ο Θεόδωρος στάλθηκε στη Σικελία από την αυτοκράτειρα Ειρήνη να καταστείλει την εξέγερση του Ελπίδιου.

Ο Θεόδωρος συγκέντρωσε στρατό από όλα τα Θέματα της αυτοκρατορίας και ξεκίνησε μαζί με τον Ιωάννη στον σχολαστικό, λογοθέτη των στρατιωτικών, με έναν μεγάλο στόλο για τη Σικελία. Στη Σικελία κατέστειλε την εξέγερση και αναφέρεται ότι έδωσε πολλές μάχες, ενώ προσπάθησε να φέρει κοντά στο Βυζάντιο τον πάπα και προετοίμασε το ταξίδι του ίδιου του πάπα στην Κωνσταντινούπολη.

## Παραπομπές


## Πηγές
* Mikaël Nichanian et Vivien Prigent, Les strateges de Sicile, De la naissance du thème au règne de Léon V*

Κατηγορία:Βυζαντινοί Πατρίκιοι
Κατηγορία:Κυβερνήτες του Θέματος Σικελίας
Κατηγορία:Βυζαντινοί του 8ου αιώνα
Κατηγορία:Βυζαντινοί στρατηγοί
Κατηγορία:Βυζαντινοί Ευνούχοι
Κατηγορία:Πρωτοσπαθάριοι
Βασίλης Πετροπουλάκης

Ο **Βασίλης Πετροπουλάκης** (1930-2018), του Λυκούργου,  ήταν Έλληνας στρατιωτικός εν αποστρατεία και πολιτικός. Υπηρέτησε ως νομάρχης τη δεκαετία του '80.

## Βιογραφικά στοιχεία
Γεννήθηκε στην Ράχη Γυθείου το 1930 και σπούδασε στη Στρατιωτική Σχολή Ευελπίδων. 1964 με 1966 υπηρέτησε ως εθελοντής στην Κύπρο. Κατά την περίοδο της χούντας ως Λοχαγός αρνήθηκε να συμμετάσχει στο πραξικόπημα και κατήγγειλε την προετοιμασία του στον στρατηγό Βαρδουλάκη. Οι πραξικοπηματίες πληροφορήθηκαν τις διαρροές, επέσπευσαν το κίνημά και αμέσως μετά την επικράτησή τους έθεσαν τον Πετροπουλάκη ως αντιφρονούντα σε αποστρατεία, τον συνέλαβαν και τον φυλάκισαν. Επανείλθε σε ενεργό υπηρεσία την μεταπολίτευση με τον βαθμό του Αντισυνταγματάρχη, ήταν ένας από τους Μάρτυρες στην Δίκη για το Πολυτεχνείο και αποστρατεύτηκε από την Κυβέρνηση της Νέας Δημοκρατίας με τον βαθμό του Συνταγματάρχη. Έγινε μέλος του ΠΑΣΟΚ μετά την ίδρυση του κινήματος και τον Μάρτιο του 1982 διορίστηκε Νομάρχης Κιλκίς, υπηρετώντας στον νομό ως τη μετάθεσή του, τον Σεπτέμβριο του 1985. Στη συνέχεια διατέλεσε Νομάρχης Μεσσηνίας από το 1985 ως το 1989, την περίοδο του μεγάλου σεισμού στην Καλαμάτα (1986).

Απεβίωσε σε ηλικία 88 ετών στις 9 Οκτωβρίου 2018.

## Παραπομπές


Κατηγορία:Έλληνες στρατιωτικοί
Κατηγορία:Νομάρχες Κιλκίς
Κατηγορία:Νομάρχες Μεσσηνίας
Μητροπολίτης Βιζύης Αθηναγόρας

Ο **Μητροπολίτης Αθηναγόρας** (κατά κόσμον *Γεώργιος Αναστασιάδης*, Σικάγο, 17 Σεπτεμβρίου 1941 - Σικάγο, 1 Ιουλίου 2025) ήταν Ελληνοαμερικανός ιεράρχης του Οικουμενικού Πατριαρχείου. Διετέλεσε Μητροπολίτης Μεξικού (Παναμά από το 1996 έως το 2005) από το 1996 ως το 2024 και από τότε έως τον θάνατό του διετέλεσε Μητροπολίτης Βιζύης.

## Βιογραφικά στοιχεία
Ο Μητροπολίτης Αθηναγόρας γεννήθηκε στο Σικάγο το 1941. Σπούδασε Θεολογία στην Θεολογική Σχολή του Εθνικού και Καποδιστριακού Πανεπιστημίου Αθηνών, από την οποία αποφοίτησε το 1965. Το 1973 έλαβε μεταπτυχιακό δίπλωμα από το Πανεπιστήμιο του Μίσιγκαν.

Χειροτονήθηκε διάκονος το 1965 και πρεσβύτερος το 1967. Το 1982 εξελέγη από την Αγία και Ιερά Σύνοδο του Οικουμενικού Πατριαρχείου, τιτουλάριος Επίσκοπος Δορυλαίου, βοηθός της Ιεράς Αρχιεπισκοπής Αμερικής, αναλαμβάνοντας τη διακονία των Ενοριών του Καναδά. Εκτός των άλλων, υπηρέτησε στην τότε Επισκοπή Σικάγου ως Πρωτοσύγκελλος αλλά και ως υπεύθυνος νεολαίας της Αρχιεπισκοπής Αμερικής, με σκοπό την ανασυγκρότησή της. Παράλληλα, διετέλεσε γενικός γραμματεύς του Γραφείου Μητροπολιτών και Επισκόπων των κανονικών εν Άμερική Ορθοδόξων δικαιοδοσιών, Διευθυντής του Γραφείου Διεκκλησιαστικών Σχέσεων της Ιεράς Αρχιεπισκοπής, επόπτης τμημάτων Κοινοτήτων της Ιεράς Αρχιεπισκοπής και επόπτης της Ακαδημίας του Αγίου Βασιλείου.

Το 1996, με απόφαση του Οικουμενικού Πατριάρχη Βαρθολομαίου, μετέβη στο Χονγκ Κονγκ όπου ανέλαβε την ίδρυση της εκεί νέας Μητρόπολης Χονγκ Κονγκ και Νοτιοανατολικής Ασίας, της οποίας το νόμιμο Καταστατικό παρέδωσε στον Οικουμενικό Πατριάρχη Βαρθολομαίο τον Νοέμβριο του 1996.

Στις 2 Δεκεμβρίου 1996, μετά από πρόταση του Οικουμενικού Πατριάρχη Βαρθολομαίου και ομόφωνη απόφαση της Αγίας και Ιεράς Συνόδου του Πατριαρχείου, εξελέγη πρώτος Μητροπολίτης Παναμά. Ενθρονίστηκε στην πόλη του Παναμά στις 25 Ιανουαρίου 1997. Στις 31 Αυγούστου 2005 η Μητρόπολη Παναμά μετονομάστηκε σε Μητρόπολη Μεξικού, με τον Μητροπολίτη Αθηναγόρα να φέρει πλέον τον τίτλο του Μητροπολίτη Μεξικού. Από το 2005 έδρευε στην πόλη του Μεξικού και διοικούσε πνευματικά όλες τις χώρες της Κεντρικής Αμερικής.

Στις 24 Ιανουαρίου 2024 η Ιερά Σύνοδος του Οικουμενικού Πατριαρχείου τον εξέλεξε Μητροπολίτη Βιζύης. 

Απεβίωσε στο Ελληνικό Γηροκομείο του Σικάγο την 1η Ιουλίου 2025, σε ηλικία 83 ετών.

## Παραπομπές


Κατηγορία:Μητροπολίτες Βιζύης
Διονύσης Μπουλούκος

Ο **Διονύσης Μπουλούκος** (1937-2018), του Γεωργίου, ήταν Έλληνας δικηγόρος και πολιτικός, που διετέλεσε βουλευτής Α΄ Αθηνών με το ΠΑΣΟΚ και με τη Νέα Δημοκρατία. Αδερφός του ήταν ο επίσης βουλευτής, Άρις Μπουλούκος.

## Βιογραφία
### Νεανικά χρόνια και σπουδές
Γεννήθηκε στην Καλαμάτα το 1937 (γιος του ήρωα του Πολέμου του 1940, Γεωργίου Μπουλούκου, ο οποίος σκοτώθηκε κατά τον πόλεμο) και ολοκλήρωσε το Κολέγιο Αθηνών. Στη συνέχεια σπούδασε νομικά και κατά τις σπουδές του συμμετείχε ενεργά στο φοιτητικό κίνημα στους κόλπους της νεολαίας της Αριστεράς. Εργάστηκε ως δικηγόρος και υπερασπίστηκε πολλούς αγωνιστές, ανάμεσά τους και εκείνους που κατηγορήθηκαν για την υπόθεση ΑΣΠΙΔΑ. Κατά την περίοδο της χούντας βασανίστηκε από την ΕΑΤ/ΕΣΑ. Ως δικηγόρος, ήταν μέλος του διοικητικού συμβουλίου του Δικηγορικού Συλλόγου Αθηνών.

### Πολιτική σταδιοδρομία
Εντάχθηκε στο ΠΑΣΟΚ από την ίδρυσή του και κατήλθε ως υποψήφιος για πρώτη φορά στην Β΄ Αθηνών στις εκλογές του 1974, χωρίς να εκλεγεί (συγκέντρωσε 6.327 ψήφους). Ωστόσο, στις εκλογές του 1981 εξελέγη βουλευτής Α΄ Αθηνών με το ΠΑΣΟΚ και επανεξελέγη το 1985 με τη Νέα Δημοκρατία. Η τελευταία του θητεία στο Κοινοβούλιο ολοκληρώθηκε το 1989. Επίσης, χρημάτισε Γενικός Γραμματέας του υπουργείου Μεταφορών & Επικοινωνιών. 

Απεβίωσε σε ηλικία 81 ετών την 1η Οκτωβρίου 2018 στην Αθήνα και κηδεύτηκε τρεις ημέρες μετά από τον ιερό ναό Αγίων Θεοδώρων του Α΄ Νεκροταφείου Αθηνών.

## Παραπομπές


## Πηγές
* 

Κατηγορία:Έλληνες αντιστασιακοί
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Αθηνών
Μαρίνος Δελλαδέτσιμας

Ο **Μαρίνος Δελλαδέτσιμας** (1878-1940), γεννημένος στην Κεφαλλονιά ήταν αρχιτέκτονας απόφοιτος γαλλικής αρχιτεκτονικής σχολής (1903), ο οποίος εργάστηκε στην Κεφαλλονιά, στη Θεσσαλονίκη και στην Αθήνα.

## Έργα του

* Κοργιαλένειος Βιβλιοθήκη Αργοστολίου, Κεφαλλονιά
* Ναός της Μονής του Αγ. Γερασίμου, Κεφαλλονιά
* Βαλλιάνειος Γεωργική Σχολή, Κεφαλλονιά
* Βαλλιάνειος Επαγγελματική Σχολή Ληξουρίου, Κεφαλλονιά
* Σχολή Άπορων Παιδειών και εφήβων, Κεφαλλονιά
* Ξενοδοχείον "Mediteranean Palace", Έτος κατασκευής 1922, Θεσσαλονίκη . Κατασκευάστηκε στη θέση του Ξενοδοχείου *Σπλέντιτ*, που καταστράφηκε από την πυρκαγιά του 1917. Το Ξενοδοχείο *Μεντιτερανέ* έπαθε ζημιές στο σεισμό του 1978 και κατεδαφίστηκε.
* Παλιό Δημαρχείο (Καραβάν Σαράι), Έτος κατασκευής 1923, Μεταξύ των οδών Βαμβακά-Βενιζέλου-Ιουστινιανού και Ρέμπελου, Θεσσαλονίκη. Στέγασε το Δημαρχείο Θεσσαλονίκης την περίοδο 1958-2009.
* μικρογραφία|Μέγαρο της ΧΑΝΘ (1924), Ν. Γερμανού 1, ΘεσσαλονίκηΜέγαρο της ΧΑΝΘ, Έτος κατασκευής 1924, Ν. Γερμανού 1, Θεσσαλονίκη

## Παραπομπές


Κατηγορία:Έλληνες αρχιτέκτονες
Μπεν Γκερντάν

Το **Μπεν Γκερντάν** είναι πόλη της Τυνησίας, στο Κυβερνείο Μεντενίν. Βρίσκεται στη ΝΑ. Τυνησία στη πεδιάδα Τζεφάρα, ΝΔ. Από την πρωτεύουσα της χώρας την Τύνιδα απέχει 550 χλμ. και από τη Λιβύη 30 χλμ. Ο πληθυσμός της κατά την απογραφή του 2014 ήταν 79.912 κάτοικοι.

## Παραπομπές


## Εξωτερικοί σύνδεσμοι
* 
* Lexicorient 

Κατηγορία:Πόλεις της Τυνησίας
Nissan Micra

Το **Nissan Micra** (ιαπωνικά: 日産・マイクラ ή Nissan Maikura), γνωστό στη Λατινική Αμερική και στα περισσότερα κράτη της Ασίας ως **Nissan March** (ιαπωνικά: 日産・マーチ ή Nissan Māchi), είναι ένα supermini αυτοκίνητο πόλης της κατηγορίας B, που παράγεται από την ιαπωνική αυτοκινητοβιομηχανία Nissan από το 1982 σε 5 γενιές. Από τον Δεκέμβριο του 2016 μέχρι σήμερα, κατασκευάζεται η πέμπτη γενιά του, η οποία όμως, σε αντίθεση με την ευρύτερη διαθεσιμότητα παλαιότερων γενεών του Micra, πωλείται πλέον μόνο στην Ευρώπη και ελάχιστες ακόμα χώρες διεθνώς.

## Ιαπωνία

Ειδικότερα στην ιαπωνική αγορά, το Nissan Micra αντικατέστησε το εγχώριο Nissan Cherry, που ήταν διαθέσιμο αποκλειστικό στις αντιπροσωπείες «Nissan Cherry Store» έως το 1999, όταν το δίκτυο «Cherry» συγχωνεύτηκε με το «Nissan Red Stage» έως το 2003. Αρχικά, πριν ξεκινήσει η Nissan να πουλάει supermini αυτοκίνητα άλλων ιαπωνικών εταιρειών με αλλαγμένο το εταιρικό σήμα, το Micra / March ήταν το μικρότερο μοντέλο στην παλέτα της Nissan και δεν ήταν διαθέσιμο σε άλλα δίκτυα ιαπωνικών αντιπροσωπειών της Nissan.

## Διακρίσεις

Η δεύτερη γενιά του Nissan Micra, που κυκλοφόρησε στην αγορά το 1992, κέρδισε τον τίτλο του Αυτοκινήτου της Χρονιάς (ευρωπαϊκά βραβεία) για το 1993. Έγινε έτσι το πρώτο στην ιστορία ιαπωνικό αυτοκίνητο που κέρδισε αυτό τον τίτλο.

## Αναφορές


## Βιβλιογραφία
* Automobil Revue, Katalognummern 1987/1995/2006 (Daten).
* Preisliste Nissan Micra (September 2010), Druck-Nr. 6670.

## Εξωτερικοί σύνδεσμοι

* Nissan March

Micra
Κατηγορία:Αυτοκίνητα πόλης
Κατηγορία:Αυτοκίνητα ράλλυ
Κωνσταντίνος Σούδας

Ο **Κωνσταντίνος ο ''Σούδας**'' ήταν βυζαντινός στρατηγός, κυβερνήτης του Θέματος Σικελίας, γύρω στα 826.

Ο Κωνσταντίνος στάλθηκε στη Σικελία και την πρωτεύουσα Συρακούσες το 826 από τον αυτοκράτορα Μιχαήλ Β΄. Κατά τη θητεία του ο Κωνσταντίνος αντιμετώπισε στάση από έναν πρώην τουμάρχη που τον είχε διορίσει ο ίδιος διοικητή του στρατού της Σικελίας τον Ευφήμιο.

Ο Ευφήμιος μαθαίνοντας ότι ο αυτοκράτορας έδωσε εντολή στον Κωνσταντίνο να τον συλλάβει και να τον υποβιβάσει, ξεκίνησε λαϊκή εξέγερση. Ο Ευφήμιος, τέλος, νίκησε τον Κωνσταντίνο, τον εκτέλεσε, και αυτοανακηρύχθηκε αυτοκράτορας.

## Παραπομπές


Κατηγορία:Κυβερνήτες του Θέματος Σικελίας
Κατηγορία:Βυζαντινοί του 9ου αιώνα
Κατηγορία:Βυζαντινοί στρατηγοί